Diari Oficial de la Generalitat Valenciana


Sumari del DOGV 5917, del 19-12-2008 (2008/14932)

Inici del procediment per a la gestió indirecta del Programa d'Actuació Integrada de la UE P-23 del Pla General d'Ordenació Urbana d'Alcalà de Xivert i aprovació de les bases particulars.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5917

Data del DOGV
:   19-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14033


Data del document
:   11-12-2008

Organisme emissor
:   Ajuntament d'Alcalà de Xivert

Tipus de document
:   Licitació

Descriptors 

:   * Alcalà de Xivert
    * pla d'urbanisme
    * administració local

Inici del procediment per a la gestió indirecta del Programa d'Actuació Integrada de la UE P-23 del Pla General d'Ordenació Urbana d'Alcalà de Xivert i aprovació de les bases particulars. [2008/14686]  
L'alcalde president de l'Ajuntament d'Alcalà de Xivert (Castelló) fa saber:  
El Ple de l'Ajuntament, en la sessió de 4 de desembre de 2008, va adoptar l'acord amb la part dispositiva següent:  
Primer  
Iniciar el procediment per a la gestió indirecta del programa d'actuació integrada per al desenvolupament de la unitat d'execució P. 23 de SUB/P del PGOU d'Alcalà de Xivert.  
Segon  
Aprovar i publicar en el Diari Oficial de la Comunitat Valenciana les bases particulars per les quals es regirà el concurs de selecció i adjudicació del programa esmentat, redactades pels tècnics municipals, fent constar que les bases generals que regularan el procediment seran les publicades com a annex II al Reglament d'Ordenació i Gestió Territorial i Urbanística (ROGTU), aprovat pel Decret 67/2006, de 19 de maig, del Consell.  
La publicació de l'anunci de les bases particulars de programació en el Diari Oficial de la Comunitat Valenciana, produirà els efectes suspensius de l'atorgament de llicències a què es refereix l'article 101.2 de la Llei Urbanística Valenciana, segons preveu l'article 289 del Reglament d'Ordenació i Gestió Territorial i Urbanística. La suspensió de llicències implicarà així mateix la dels acords aprovatoris de nous programes en el mateix àmbit.  
Tercer  
Ordenar la publicació de l'anunci corresponent del concurs de selecció i adjudicació del programa d'actuació integrada per al desenvolupament de la unitat d'execució P. 23 de SUB/P del PGOU d'Alcalà de Xivert, al tauler d'anuncis de l'Ajuntament, en el Diari Oficial de la Unió Europea en primer lloc i en el Diari Oficial de la Comunitat Valenciana, amb els continguts previstos en l'article 132 de la Llei Urbanística Valenciana i article 291 del ROGTU.  
L'anunci de concurs no podrà inserir-se en el DOCV abans de la data en què s'envie a la Comissió Europea perquè es publique en el Diari Oficial de la Unió Europea.  
Quart  
Remetre en suport digital, a la conselleria competent en matèria de territori, una còpia completa i diligenciada de les bases particulars que regiran este concurs de programació, en compliment del que preveu l'article 328.1.b del Decret 67/2006, de 19 de maig.  
Cinqué  
Contra este acord, que posa fi a la via administrativa, es podrà interposar un recurs potestatiu de reposició davant del Ple d'este Ajuntament en el termini d'un mes a partir de l'endemà de la publicació, o, en el termini de dos mesos des de la dita publicació, un recurs contenciós administratiu davant de la sala d'esta jurisdicció del Tribunal Superior de Justícia de la Comunitat Valenciana, de conformitat amb el que hi ha disposat en l'article 116.1 de la Llei 30/1992, i els articles 8 i 46 de la Llei 29/1998, de 13 de juliol. Això sense perjudici que es puguen utilitzar d'altres recursos si es considera oportú.  
A continuació es transcriu el text complet de les bases particulars per les quals es regirà el concurs de selecció i adjudicació del programa d'actuació integrada per al desenvolupament de l'àmbit de la unitat d'execució P-23 de SUB/P del PGOU d'Alcalà de Xivert:  
BASES PARTICULARS PER A LA SELECCIÓ I ADJUDICACIÓ DEL PROGRAMA D'ACTUACIÓ INTEGRADA UNITAT D'EXECUCIÓ P-23 DE SUB/P DEL PGOU D'ALCALÀ DE XIVERT.  
Primera. Objecte del contracte  
Este contracte té com a objecte regular, juntament amb les bases generals aprovades com a annex II del Reglament d'Ordenació i Gestió Territorial i Urbanística, les condicions bàsiques de caràcter tècnic, jurídic, econòmic i administratiu per a la selecció d'una proposta de programa d'actuació integrada i un urbanitzador per al desplegament i execució del Programa d'Actuació Integrada de la Unitat d'Execució P-23 del SUB/P del PGOU d'Alcalà de Xivert, que s'especifica en estes bases particulars.  
Segona. Règim jurídic  
(Art. 286.1.d del Reglament d'Ordenació i Gestió Territorial i Urbanística.)  
Este contracte té naturalesa jurídica especial, i en tot allò que no es preveu en estes bases particulars, s'aplicaran la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat, i les bases generals de programació, aprovades com a annex II de l'esmentat reglament.  
S'aplicaran supletòriament les disposicions contingudes en la Llei 30/2007, de 30 d'octubre, de Contractes del Sector Públic, així com les normes que regulen la contractació administrativa de les entitats locals que hi siguen d'aplicació.  
En cas de contradicció entre els documents contractuals abans citats, l'ordre de prelació serà el següent: bases particulars de programació, bases generals de programació i contracte per al desplegament i execució del programa d'actuació integrada.  
Tercera. Ordenació urbanística vigent i paràmetres urbanístics   
(Art. 131.2.a Llei Urbanística Valenciana.)  
L'àmbit que s'ha de desenvolupar està perfectament definit i ordenat en el vigent Pla General d'Ordenació Urbana d'Alcalà de Xivert (aprovat definitivament per la Comissió Territorial d'Urbanisme el 8 de juliol de 1998), que el classifica com a sòl urbanitzable amb ordenació detallada, ús EDA.1 i, la fitxa de planejament i gestió del qual figura com a annex I de les presents bases particulars.  
Constitueix l'àmbit de desenvolupament del Programa d'Actuació Integrada UE P.23 de SUB/ P, el sòl delimitat per:  
Al nord, amb SUB/NP residencial 2.  
Al sud-oest, amb SUB/NP residencial 1.  
Al sud, amb SUB/P, UE P.1 i, amb el nucli urbà consolidat de Cap i Corp.  
A l'est amb el mar.  
En tot cas, el sòl dotacional situat en l'entorn de l'ermita de Cap i Corp haurà d'urbanitzar-se amb semblant tractament al de la zona verda contigua.  
Quarta. Memòria de necessitats i objectius del programa d'actuació integrada  
(Art. 131.2.b Llei Urbanística Valenciana.)  
1. Memòria de necessitats:  
Conforme al pla general vigent, l'àmbit a desenvolupar està classificat com a sòl urbanitzable amb ordenació detallada. Es persegueix completar la urbanització d'esta zona de sòl i integrar-la efectivament amb l'entorn urbanitzat, d'acord amb les previsions del planejament.  
2. Objectius de la programació:  
El programa haurà de contindre les previsions necessàries per a complir amb els objectius mínims fixats en l'article 124 de la LUV, en concret:  
a) Gestionar la transformació jurídica de les finques afectades pel programa. En este sentit l'urbanitzador estarà obligat a:  
Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
Efectuar un estudi fefaent de les parcel·les amb edificacions, amb proposta de solució en els termes que preveu el capítol III del títol I de la Llei Urbanística Valenciana.  
Presentar davant de l'Ajuntament perquè s'aprove, el projecte de reparcel·lació.  
Pagar als creditors nets abans que la reparcel·lació accedisca al Registre de la Propietat.  
Sol·licitar del Registre de la Propietat la inscripció de les noves finques resultants, especialment les destinades al domini públic.  
Fer constar davant del Registre de la Propietat les afeccions existents, si és el cas.   
Sol·licitar davant del Cadastre la cancel·lació de les finques cadastrals aportades a la reparcel·lació i inscriure les resultants.  
Qualsevol altra actuació necessària per a la transformació jurídica de les finques afectades.  
b) Urbanitzar completament l'àmbit que constitueix l'objecte del programa, i realitzar les obres públiques addicionals que es requerisquen, amb subjecció a les previsions temporals i econòmiques del programa (definint-se, a nivell general, aquelles obres necessàries per a garantir els servicis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents, devent per a això:  
Aportar, si és el cas, informes de les administracions sectorials les competències del qual resulten afectades per l'actuació.  
Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
Incloure en el projecte d'urbanització la construcció de les següents obres complementàries que foren necessàries: connexions fins al punt que fixen les companyies subministradores d'energia elèctrica, telefonia i subministrament d'aigua potable i en les condicions que establisquen, així com la connexió de la xarxa de clavegueram projectada fins a la xarxa existent o bé substituir per un sistema de depuració independent. En este últim cas haurà de sol·licitar-se el corresponent permís d'abocament. Els costos d'estes actuacions de concessió i integració, s'inclouran dins del pressupost de l'obra urbanitzadora, a l'empara del que establix l'article 303.j del ROGTU.   
d) Complementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
e) Obtindre els sòls dotacionals públics de l'àmbit de l'actuació a favor d'este Ajuntament gratuïtament. A estos efectes:  
L'urbanitzador efectuarà la seua inscripció en el Registre de la Propietat i traslladarà a l'administració el certificat corresponent que ho acredite.  
Els entregarà en perfectes condicions, una vegada concloses les obres d'urbanització, alçat la corresponent acta d'entrega.  
Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
f) Obtindre l'aprofitament que legalment corresponga amb destinació al patrimoni públic del sòl a favor de l'Ajuntament, lliure de càrregues d'urbanització.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.   
i) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, d'acord amb les directrius establides en la Llei 4/2004, de 30 de juny, d'Ordenació del Territori i Protecció del Paisatge, projectats sobre l'ermita de Sant Antoni.  
Cinquena. Paràmetres urbanístics  
(Art.131.2.c de la Llei Urbanística Valenciana.)  
Els paràmetres urbanístics són els establits en la fitxa de gestió que figura en l'annex I.  
Sisena. Criteris i objectius territorials  
(Art. 131.2.d de la Llei Urbanística Valenciana.)  
S'executarà l'ordenació prevista en el PGOU, atés que es tracta d'un sòl amb ordenació detallada.   
Setena. Criteris d'ordenació urbanística  
(Art. 131.2.d de la Llei Urbanística Valenciana.)  
Els criteris d'ordenació urbanística vénen determinats de conformitat amb les fitxes de gestió i planejament del PGOU, vigent, connectant, així, l'àmbit amb el nucli urbà de Cap i Corp.   
Huitena. Objectius d'edificació privada  
(Art. 131.2.e de la Llei Urbanística Valenciana.)  
1. Les condicions de les parcel·les edificables, el volum i la forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen d'aplicació, i en tot cas, aquells que deriven de la legislació vigent.  
2. No s'estableix l'obligació de simultaniejar la urbanització i l'edificació en cap percentatge mínim. No obstant això, per a poder simultaniejar l'edificació amb la urbanització s'hauran de complir els condicionants que es recullen en l'article 3.10 de les Normes Urbanístiques del PGOU.  
Novena. Admissibilitat de variants  
(Art. 131.2.g de la Llei Urbanística Valenciana.)  
1. S'admetran variants de caràcter tècnic que modifiquen l'ordenació detallada vigent i aprovada. Seran admissibles, per tant, aquelles modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma. No podrà modificar-se l'ordenació estructural.   
2. La presentació d'una variant en cap cas legitimarà la presentació d'una nova proposició juridicoeconòmica.  
Deu. Prescripcions tècniques dels documents d'ordenació i gestió  
(Art. 131.2.f de la Llei Urbanística Valenciana.)  
Tractant-se d'un planejament aprovat definitivament, no s'establixen altres prescripcions tècniques per als documents d'ordenació i gestió més enllà del que estableix la legislació urbanística d'aplicació i les bases generals d'adjudicació de programes d'actuació integrada. Els documents tècnics d'ordenació i gestió que si és el cas presente l'aspirant a urbanitzador, hauran donar compliment en el moment en què es presenten davant de l'Ajuntament, a les prescripcions tècniques i formals establides per a ells segons la legislació vigent.   
Onze. Prescripcions tècniques del projecte d'urbanització  
(Art. 131.2.h Llei Urbanística Valenciana.)  
El projecte d'urbanització haurà de definir els detalls tècnics amb prou precisió perquè puga ser executat, eventualment, sota la direcció d'un tècnic diferent del seu redactor original, havent de complir el que estableix la Llei 30/2007, de 30 d'octubre, de Contractes del Sector Públic. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística. Així mateix, la seua redacció i execució de les obres s'ajustarà a allò que s'ha establit en la vigent ordenança municipal reguladora d'obres d'urbanització, execució de rases i reposició d'infraestructures, aprovada per l'Ajuntament en ple en data 4 de desembre de 2002, Butlletí Oficial de la Província número 40, de 3 d'abril de 2003.  
Dotze. Preu de licitació  
(Art. 286.1.h del Reglament d'Ordenació i Gestió Territorial i Urbanística.)  
El preu cert, que serveix de base per al càlcul de la garantia provisional, s'estableix en 1.306.759,45 € (IVA no inclòs), tot això d'acord amb el que preveu l'article 140.1 de la Llei Urbanística Valenciana i concordants.  
Tretze. Terminis de desplegament i execució del programa  
(Art. 131.2.i Llei Urbanística Valenciana i art. 286.1.i del Reglament d'Ordenació i Gestió Territorial i Urbanística.)  
S'estableixen, els terminis màxims següents per a l'execució de les actuacions següents per part de l'urbanitzador:  
A) Termini màxim per a la presentació dels documents refosos de planejament, si és el cas, o del projecte d'urbanització: dos mesos des que tinga lloc la notificació a l'urbanitzador de l'aprovació definitiva, que impose modificacions a l'alternativa tècnica presentada.  
B) Termini màxim per a la selecció de l'empresari-constructor de l'obra civil d'urbanització: un mes des de la formalització del contracte entre l'urbanitzador i l'administració actuant  
C) Termini màxim per a la presentació del projecte de reparcel·lació: tres mesos des de la finalització del termini, convenientment acreditat, per a l'opció de modalitat de retribució a l'urbanitzador.  
D) Termini màxim de presentació del text refós del projecte de reparcel·lació, si és el cas: dos mesos des de la recepció del decret en què s'indiquen les modificacions que s'han d'introduir si és el cas.  
E) Termini màxim per a l'inici de les obres d'urbanització: tres mesos, des de la fermesa en via administrativa del projecte de reparcel·lació. L'inici de les obres s'acreditarà per mitjà d'acta de replantejament subscrita per la direcció de les obres, responsables de seguretat, (el redactor i coordinador), intervinents en l'acte constructiu (constructor o representant), amb presència d'un tècnic municipal delegat a este efecte.  
F) Termini màxim per a l'execució de les obres d'urbanització des del seu inici: 12 mesos. La finalització de les obres s'acreditarà per mitjà del corresponent certificat final d'obres expedit per la direcció facultativa.  
L'emissió de certificats d'obra i recepció de les obres d'urbanització es realitzarà en la forma establida en l'annex V d'estes bases.  
G) Termini màxim d'edificació dels solars comptador des de la recepció de les obres d'urbanització: Cinc anys. No es podrà en cap cas concedir llicències d'ocupació (ni tan sols a títol «provisional»), fins a la total finalització tant de les obres d'urbanització pròpies del sector, com dels accessos i infraestructures externes necessàries especificades en les condicions d'ordenació, i la recepció d'estes per part de l'Ajuntament d'Alcalà de Xivert, per aquelles altres administracions que procedisquen i per les companyies subministradores de servicis.  
Per a l'eventual concessió de pròrrogues en els terminis anteriors, sense perjudici dels informes tècnics que ponderen les possibles causes que n'han motivat la petició, caldrà ajustar-se al que disposa la Llei 30/1992, de Procediment Administratiu.  
Catorze. Capacitat per a ser urbanitzador  
1. Podran participar en el concurs per a la selecció i adjudicació d'este programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons estes bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en la Llei 30/2007, de 30 d'octubre, de Contractes del Sector Públic.   
Quinze. L'empresari constructor. Requisits de capacitat   
L'empresari constructor se seleccionarà segons el procediment establit en l'article 357 i següents del Reglament d'Ordenació i Gestió Territorial i Urbanística aprovat pel Decret 67/2006, de 19 de maig, del Consell, en concordança amb les determinacions de la Llei Urbanística Valenciana, excepte en els casos de propietari únic o acord unànime de la totalitat de propietaris amb l'urbanitzador.   
Per a poder ser seleccionat caldrà disposar de classificació de contractista per a l'execució d'obres per a l'administració, en els termes establits en la legislació vigent de contractació pública.   
Setze. Solvència econòmica i financera  
(Art. 131.2.m de la Llei Urbanística Valenciana.)  
La justificació de la solvència econòmica i financera de l'urbanitzador s'acreditarà a través d'un o més dels mitjans següents:  
a) Informe d'una o diverses institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos, en el cas en què siga obligatori publicar-los en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
Dèsset. Solvència tècnica i professional  
(Art. 131.2.m de la Llei Urbanística Valenciana.)  
1. La justificació de la solvència tècnica i professional de l'urbanitzador s'acreditarà a través d'un o més dels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i l'execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i l'execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. Tot això s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
Díhuit. Garanties  
1. Qui desitge participar en el procediment de licitació d'un programa d'actuació integrada haurà de constituir en la forma i als efectes previstos en la Llei 30/2007, de 30 d'octubre, de Contractes del Sector Públic, una garantia provisional equivalent al 2% de l'estimació aproximada de les càrregues del programa, IVA no inclòs, la qual puja a la quantia següent de 26.135,19 €.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.   
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, que s'ha de constituir en la forma i als efectes previstos en la Llei 30/2007, de 30 d'octubre, de Contractes del Sector Públic, s'estableix en un 10% del valor de les càrregues d'urbanització del programa d'actuació integrada aprovat. S'ingressarà en termini màxim de 15 dies comptador des de la notificació de l'acord d'aprovació i adjudicació del programa.  
5. Pertocarà elevar la garantia definitiva al 20% en els supòsits d'aprovació de programes d'actuació integrada en els quals les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.  
Dènou. Presentació de proposicions  
1. Lloc i termini de presentació.   
1. Qui desitge prendre part en la licitació haurà de presentar les proposicions en el Registre General de l'Ajuntament d'Alcalà de Xivert, carrer de la Puríssima, 21 CP 12979, en el termini de tres mesos, comptador des de la data d'enviament de l'anunci de concurs al Diari Oficial de la Unió Europea, i en horari de 09.00 hores a 14.00 hores, de dilluns a divendres.  
Si l'últim dia de termini fóra dissabte, diumenge o festiu, el termini es prorrogarà al dia hàbil següent.  
També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament en l'oficina de Correus i anunciar el mateix dia a la Secretaria General de l'Ajuntament, per fax, tèlex o telegrama, la remissió de la proposició. Si no es compleixen estos requisits no s'admetrà la proposició en el cas que es rebera fora del termini fixat en l'anunci de licitació.  
Transcorreguts, no obstant això, 10 dies següents a la indicada data sense haver-se rebut la documentació, està no serà admesa en cap cas.  
La participació en el procediment de selecció d'urbanitzador suposa l'acceptació de les bases particulars reguladores d'este pels aspirants.  
2. Formalitats.  
1. Qui desitge prendre part en la licitació haurà de presentar en el termini i lloc indicats més amunt les seues proposicions, integrades per tres sobres, identificats en l'exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:  
Sobre A. Amb el nom d'alternativa tècnica, es presentarà obert i, addicionalment, en suport informàtic. Contindrà la documentació detallada en la base vint.  
Sobre B. Amb el nom de proposició juridicoeconòmica, que es presentarà en sobre tancat i segellat, haurà de contindre la documentació detallada en la base vint-i-una.  
Es presentarà degudament firmada i datada.  
La documentació que es troba en poder d'estos sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà en sobre tancat i segellat, amb el títol de document u, i contindrà la següent documentació administrativa:  
A. Si concorreguera una societat mercantil, haurà de presentar escriptura de constitució inscrita en el Registre Mercantil. Si es tracta d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
B. Qui comparega o firme proposicions en nom d'un altre o en representació de societat o persona jurídica, ha de presentar escriptura de poder inscrita, si és el cas, en el registre mercantil o registre públic corresponent.  
C. Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu si haguera constituït la garantia provisional en els termes exigits en la base díhuit.  
E. Declaració responsable de no estar incurs en cap de les prohibicions per a contractar establides per la legislació reguladora de la contractació administrativa, incloent el fet de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera, d'acord amb les exigides en bases.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre'ls.  
H. Declaració jurada o acta notarial acreditativa d'haver-se practicat o intentat practicar els avisos a què es refereix l'article 134.4 LUV. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos punts.  
I. En cas de concórrer a la licitació unes quantes empreses, compromeses en la constitució d'una unió temporal, cada una d'estes haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'estes, i designant la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i en depositarà una còpia a la seu de l'Ajuntament, i els exposarà al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.  
Vint. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut mínim següent:  
A) Remissió expressa al planejament aprovat o proposta de modificació d'este, si és el cas, amb els límits establits en la base novena d'estes bases.  
B) Àmbit de l'actuació, que no podrà suposar alteració del ja establit en el planejament, si no és a l'efecte de xicotetes modificacions necessàries per a dotar-lo de coherència o millorar els accessos o infraestructures, o quan el terreny afegit, atesa l'escassa dimensió, no siga tècnicament susceptible de programació autònoma.  
C) Justificació del compliment de les condicions d'integració de l'actuació amb l'entorn.  
C.1. Per al supòsit que, d'acord amb el que disposa la legislació d'ordenació del territori i protecció del paisatge, procedisca obtindre informes sectorials per a l'actuació proposada, s'haurà d'exposar al públic juntament amb l'alternativa tècnica, la còpia segellada del document pel qual es van sol·licitar.   
Els documents que legalment ho requerisquen, incorporaran el pertinent estudi d'impacte ambiental i estudi d'integració paisatgística.  
C.2. L'estimació preliminar i general de les despeses d'urbanització d'actuacions externes al sector la quantia del qual no es puga determinar, inclourà, almenys, la de les obres d'urbanització que hagen de ser executades per compte de l'actuació, de les quals posteriorment, puguen beneficiar-se altres actuacions. A estos efectes s'inclourà proposta de cànon d'urbanització, en els termes de l'article 189 LUV, per al seu estudi, consideració i si és el cas tramitació, per part dels servicis municipals, com a ordenança municipal.   
D) Existència o no d'agrupació d'interés urbanístic i, si és el cas, estatuts i acords socials d'esta.  
E) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.  
F) Projecte d'urbanització, comprensiu de la documentació exigida en els articles 156 LUV i 350 del ROGTU, així com en les bases generals d'adjudicació de programes.  
G) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir.  
H) Mesures de control de qualitat i compliment de les normes de qualitat ambiental, si és el cas. En tot cas, haurà d'emprar-se un 1% del PEM per a control de qualitat. Per a la recepció de l'obra per part de l'Ajuntament haurà d'adjuntar-se document d'acceptació de les instal·lacions per part de les diferents companyies subministradores de servicis i el servici d'enllumenat públic contractat a nom de l'Ajuntament. Igualment, haurà de certificar-se pel director tècnic de l'obra i ratificar-se per l'urbanitzador, que totes i cada unes de les parcel·les integrades en el programa disposen de tots els servicis al peu.  
I) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
J) Estimació preliminar i general d'aquelles despeses d'urbanització variables l'import de les quals, fins i tot sent repercutibles els propietaris, no es puga determinar per la concurrència d'ofertes.  
K) La proposta de programa no podrà modificar l'ordenació estructural.  
Vint-i-una. Proposició juridicoeconòmica  
1. La proposició juridicoeconòmica, la proposta de model de la qual figura com a annex II d'estes bases, haurà d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i prou informació que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga prou contracte, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Full resum de les dades econòmiques rellevants.   
E) Descripció dels elements economicofinancers següents relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.   
El pressupost de licitació de l'obra d'urbanització a incloure en la proposició juridicoeconòmica haurà de desglossar-se en les partides següents:  
1) Pavimentació de calçades, aparcaments, voreres i xarxa de vianants.  
2) Tractament dels espais lliures, incloent jardineria, arbratge i ornamentació.  
3) Mobiliari urbà.  
4) Senyalització.  
5) Xarxes de distribució d'aigua potable, de reg i d'hidrants contra incendis.  
6) Xarxa de clavegueram per a aigües residuals i sistema de depuració.  
7) Sistema d'evacuació d'aigües pluvials  
8) Xarxa de distribució d'energia elèctrica, gasificació i comunicacions.  
9) Xarxa d'enllumenat públic.  
10) Obres d'enllaç dels servicis urbanístics amb els de la xarxa primària de dotacions públiques i la resta d'obres de connexió i integració de l'actuació en el seu entorn territorial o urbà.  
11) Impost sobre el valor afegit.  
En relació amb totes les partides anteriors, s'indicaran els mesuraments i els preus unitaris.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.c de la Llei Urbanística Valenciana.  
c) Despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per un, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
El càlcul del coeficient de canvi es reflectirà d'acord amb les dos fórmules matemàtiques següents, amb idèntic resultat en ambdós:   
Ks= Cs / Vs + Cs  
Ks= Coeficient de canvi  
Cs= Costos d'urbanització per metre quadrat de sòl d'origen  
Vs= Valor del metre quadrat de sòl d'origen  
Kt= Ct / Vt + Ct  
Kt= Coeficient de canvi  
Ct= Costos d'urbanització per metre quadrat de sostre  
Vt= Valor del metre quadrat de sostre sense urbanitzar  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, am el suport d'una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
Totes les anteriors magnituds econòmiques s'expressaran per metre quadrat de sòl i de sostre. Es farà indicació que els imports seran revisats quan es determinen les quanties definitives corresponents a les despeses variables a què es refereix l'article 126.j de la Llei Urbanística Valenciana.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament considere fonamental per a la proposició juridicoeconòmica.  
Vint-i-dos. Criteris d'adjudicació  
(Art. 286.1.j del Reglament d'Ordenació i Gestió Territorial i Urbanística.)  
L'alternativa tècnica representarà un 60% de la valoració en relació amb la proposició juridicoeconòmica, que representarà el 40% restant.  
Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
Alternativa tècnica total (100 punts).  
a) La qualitat tècnica de l'ordenació proposada. (50 punts)  
b) La resolució adequada de la integració de l'actuació en el seu entorn i la millor estructuració de dotacions públiques i d'espais lliures. (20 punts)  
c) La qualitat tècnica de les resolucions proposades per a la urbanització. (10 punts)  
d) Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. (5 punts)  
e) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. (10 punts)  
f) Termini d'execució del programa d'actuació integrada, el compromís d'edificació simultània a la urbanització dels solars resultants de l'actuació per damunt d'un mínim legalment exigible i els mitjans per al control de cada una de les prestacions que constitueixen l'objecte del programa. (5 punts)  
Proposició juridicoeconòmica (total 100 punts).  
a) Menor import respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat. (25 punts)  
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient. (20 punts)  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa. (35 punts)  
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador. (10 punts)  
Vint-i-tres. Qualificació de la documentació general i informes sobre l'alternativa tècnica  
(Article 136 de la Llei Urbanística Valenciana i 314 del Reglament d'Ordenació i Gestió Territorial i Urbanística.)   
1. Conclòs el termini de presentació de proposicions, per l'Ajuntament, es procedirà, prèvia obertura dels sobres que continguen la documentació, a la qualificació, en sessió no pública, dels documents presentats pels concursants en el sobre C que especifica la base dènou, podent demanar de cada licitador la correcció d'aquells defectes o omissions que siguen esmenables, en el termini que legalment es determine.  
Si la documentació continguera defectes substancials o deficiències materials no esmenables, es rebutjarà la proposició.  
2. Una vegada qualificada la documentació i corregits, si pertoca, els errors detectats, es constatarà per a cada licitador la concurrència dels criteris de selecció per mitjà de l'examen de la documentació acreditativa exigida en les bases reguladores, havent de pronunciar-se motivadament sobre l'admissió o inadmissió de cada un dels concursants.  
3. Es procedirà a continuació a l'obertura, en acte públic, de les propostes de programa presentades per cada concursant, que seran sotmesos a examen dels servicis tècnics municipals per a l'emissió de l'oportú informe. El secretari de la corporació local alçarà acta de l'obertura de pliques, donant fe sobre la legalitat de les actuacions practicades.  
4. El tercer dia a aquell en què es produïsca la qualificació dels requisits de personalitat, capacitat i solvència dels aspirants a urbanitzador, s'iniciarà el termini perquè s'emeten els informes corresponents, únicament, sobre aquelles alternatives tècniques i, si és el cas, els instruments de planejament que els acompanyen, formulades per aspirants els requisits de participació dels quals hagen sigut qualificats favorablement.  
5. Els informes previs sobre alternatives tècniques i, si és el cas, els instruments de planejament de què s'acompanyen, als quals es refereix l'article 136.3 de la Llei Urbanística Valenciana, hauran d'emetre's en el termini màxim de tres mesos. Tot això, sense perjudici de la resta d'informes que es consideren procedents i, en particular, dels informes de tècnics externs a què es refereix l'article 137.1 LUV.  
6. Si la complexitat del programa d'actuació integrada ho exigira, podrà demanar-se dictamen, no vinculant, del Consell del Territori i el Paisatge. L'esmentat òrgan tindrà a este efecte el termini d'un mes des que la sol·licitud tinga entrada en el seu registre, suspenent-se els terminis d'emissió d'informes municipals i de selecció de l'alternativa tècnica. L'informe del Consell del Territori i el Paisatge en cap cas serà vinculant i la seua falta d'emissió en termini no impedirà la continuació del procediment.  
7. L'Ajuntament podrà requerir als aspirants a agent urbanitzador perquè, en el termini màxim de 20 dies, aclarisquen la documentació presentada, esmenen l'omesa, o completen la que siga insuficient, suspenent-se en este cas els terminis d'emissió d'informes.  
8. Per resolució de l'Alcaldia, dictada en els cinc dies següents a l'emissió dels informes anteriorment indicats, es determinaran les alternatives tècniques que han rebut una puntuació superior a la mínima fixada per les bases particulars. La resolució dita serà degudament notificada a les persones interessades.  
Vint-i-quatre. Obertura de les proposicions juridicoeconòmiques  
(Article 136 de la Llei Urbanística Valenciana i 317 del Reglament d'Ordenació i Gestió Territorial i Urbanística.)  
1. Dins dels 10 dies següents a la resolució indicada en la base anterior, es procedirà a l'obertura de les proposicions juridicoeconòmiques en acte públic presidit pel secretari, qui alçarà acta. La data de l'acte d'obertura de pliques es notificarà als aspirants a urbanitzador i s'exposarà al tauler d'anuncis de l'Ajuntament.  
2. Únicament s'obriran les pliques que desenvolupen les alternatives tècniques que hagen rebut una puntuació superior a la mínima fixada per estes bases particulars, en 60 punts.  
3. En el termini màxim d'un mes comptadors des de l'obertura, s'hauran d'emetre els informes sobre les proposicions juridicoeconòmiques obertes. Tot això, sense perjudici dels altres informes que s'estimen procedents i, en particular, dels informes de tècnics externs a què es refereix l'article 137.1 de la Llei Urbanística Valenciana.  
4. L'Ajuntament podrà requerir als aspirants a urbanitzador perquè, en el termini màxim de 10 dies, aclarisquen la documentació presentada, esmenen l'omesa o completen la que siga insuficient, suspenent-se en este cas els terminis d'emissió d'informes.  
Vint-i-cinc. Adjudicació del programa  
(Art. 137 de la Llei Urbanística Valenciana i 286.1.g del Reglament d'Ordenació i Gestió Territorial i Urbanística.)  
1. Concloses les actuacions assenyalades en l'article anterior, i després que els servicis municipals de l'emissió dels informes tècnics, per l'òrgan competent de l'Ajuntament es procedirà a redactar la proposta d'adjudicació del programa d'actuació integrada, incloent la ponderació dels criteris d'adjudicació per a cada proposició presentada, i serà elevada al ple per a la seua aprovació.  
A estos efectes l'Ajuntament podrà demanar els informes, fins i tot externs, que considere necessaris.  
2. L'Ajuntament disposarà d'un termini de dos mesos comptadors des de l'obertura de les proposicions per a l'adjudicació del programa d'actuació integrada, llevat que el dit termini de resolució sobre l'adjudicació, quede suspés, en cas de demanar-se informes tècnics externs a l'administració.  
3. Si no s'acorda l'adjudicació dins dels terminis màxims fixats en el número anterior, i independentment del nombre de proposicions presentades, el concurs es declararà desert. En este cas, els concursants tindran dret a retirar les seues proposicions i a la devolució de les garanties provisionals.  
4. L'Ajuntament tindrà alternativament la facultat d'adjudicar el desplegament i l'execució del programa d'actuació integrada a la proposició més avantatjosa, per mitjà de l'aplicació dels criteris d'adjudicació indicats en les bases reguladores, sense atendre necessàriament al valor econòmic d'esta, o declarar desert el concurs, havent de motivar, en tot cas, la seua resolució amb referència als criteris d'adjudicació establits en les bases.  
5. L'acord d'aprovació i adjudicació, després de complir els tràmits assenyalats en els apartats anteriors, es notificarà a qui conste com a persona interessada en les actuacions, sense perjudici de la comunicació que s'indica en l'article 166 de la Llei Urbanística Valenciana, i, en tot cas, a qui haguera participat en el concurs. S'inserirà, així mateix, un anunci en els diaris oficials assenyalats en l'article 132 de l'expressada llei donant compte de la dita adjudicació i aprovació.  
Vint-i-sis. Contractació d'informes de tècnics externs  
(Art. 137.1.2 de la Llei Urbanística Valenciana i 320 del Reglament d'Ordenació i Gestió Territorial i Urbanística.)  
1. En cas de demanar-se informes de tècnics externs a l'administració se suspendrà el termini per a resoldre sobre l'adjudicació del programa, amb vista a permetre la tramitació i resolució de l'expedient de contractació d'eixe servici tècnic, així com l'emissió dels informes que s'emeten en compliment de la prestació objecte d'eixe contracte administratiu.  
2. La suspensió tindrà lloc des del moment que Ajuntament acorde iniciar la contractació dels tècnics externs, i conclourà amb la incorporació a l'expedient administratiu de programació dels informes que estos emeten. En cap cas la suspensió podrà tindre una duració superior a tres mesos.  
Vint-i-set. Documents complementaris que ha de presentar l'adjudicatari provisional  
Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu si haguera constituït la garantia definitiva en els termes que preveu la base díhuit de les presents bases particulars i aportar un certificat positiu de trobar-se al corrent de les seues obligacions tributàries i amb la Seguretat Social i resguard acreditatiu si haguera constituït la garantia definitiva del cost de les indemnitzacions, preus justos i despeses de reallotge necessàries per a realitzar l'actuació, i la totalitat del cost de les obres d'urbanització complementàries   
Vint-i-huit. Formalització del contracte  
(Art. 138 de la Llei Urbanística Valenciana.)  
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari i prèvia constitució de la garantia definitiva, es procedirà a la formalització en document administratiu del contracte per al desplegament i l'execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, annexant a este un exemplar de les bases particulars de programació.  
2. El pagament de totes les despeses originades pel concurs, en particular les publicacions en diaris oficials o en periòdics d'àmplia difusió, seran per compte de l'urbanitzador seleccionat, havent d'acreditar-ne el pagament davant de la Tresoreria Municipal, en el termini de 15 dies naturals comptadors des de l'endemà de la notificació a l'urbanitzador de l'acord d'aprovació i adjudicació del programa.  
3. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades de l'atorgament seran assumides per l'urbanitzador.  
4. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució, seguint a este efecte el procediment establit en la Llei 30/2007, de 30 d'octubre, de Contractes del Sector Públic.  
Vint-i-nou. Dictamen del Consell del Territori i Paisatge  
(Art. 286.1.c del Reglament d'Ordenació i Gestió Territorial i Urbanística.)  
No serà necessari demanar Informe del Consell del Territori i Paisatge, de conformitat amb l'article 136.4 de la Llei Urbanística Valenciana.   
Trenta. Compliment  
1. El contracte s'entendrà complit amb motiu de l'adequada execució de la totalitat de les prestacions incloses, extingint-se una vegada l'urbanitzador haja procedit al total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, prèvia remissió per l'urbanitzador de tots els certificats d'obres i amb un informe previ tècnic final emés per l'assistència tècnica per a la supervisió i control d'execució de les obres, l'urbanitzador realitzarà oferiment formal a l'Ajuntament de la recepció de les obres d'urbanització.   
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències observades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament assistit per un facultatiu designat per l'assistència tècnica per a la supervisió i el control d'execució de les obres d'urbanització, el facultatiu encarregat de la direcció de les obres, l'urbanitzador i el contractista, ambdós assistits, si ho consideren oportú, per un facultatiu.  
Una vegada esmenades les deficiències observades, l'Ajuntament alçarà una acta de recepció definitiva que acreditarà el compliment del contracte i l'extinció, començant llavors el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic amb autorització expressa de l'Ajuntament.  
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període sense constatar-se deficiències, procedirà la devolució de les garanties prestades per l'adjudicatari.  
Trenta-una. Règim de penalitzacions i resolució del contracte  
1. Seran causes de resolució del contracte les previstes de conformitat amb l'article 143.1 LUV, així com les previstes en la Llei 30/2007, de 30 d'octubre, de Contractes del Sector Públic, les derivades de la incapacitat legal sobrevinguda de l'urbanitzador, i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.  
c) La falta de prestació en termini de la garantia definitiva.  
d) La no-formalització del contracte en termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desplegament i execució del programa d'actuació. S'entendrà produïda la inactivitat o l'abandonament quan el desplegament i l'execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials requerits per a la execució normal en termini. A l'efecte de computar el termini d'inactivitat de l'urbanitzador caldrà ajustar-se als documents i antecedents que es troben en poder de l'expedient administratiu. Tot l'anterior ho és sense perjudici de la potestat inspectora que, en tot cas, correspon a l'administració.   
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
i) La resolució anticipada de l'adjudicació per a la gestió directa per causa justificada d'interés públic, sense perjudici de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-ho o paralitzen el desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
m) El descobriment de condicions territorials no tingudes en compte quan s'acorde la programació i que en facen legalment inviable la prossecució serà causa de resolució del programa, sense perjudici de la possibilitat d'esmenar les previsions del programa, si això fóra possible sense desvirtuar-les substancialment, tal com es preveu en l'article 143.2.f de la LUV.  
Constitueixen condicions territorials que són causa de resolució aquells elements de valor ambiental, cultural, paisatgístic, arqueològic o d'un altre tipus, subjectes a protecció per la legislació sectorial, que no s'hagen tingut en compte pel projecte que s'ha d'executar i la preservació de la qual determine la inviabilitat d'executar-lo.  
En este cas de resolució no procedeix compensació o cap reemborsament a l'urbanitzador a càrrec del municipi d'Alcalà de Xivert, en virtut d'estes bases i la seua pròpia previsió, assumida per aquells que subscriguen la participació i adhesió a estes i al procés licitador que derive en el compliment i l'execució.  
n) Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes del Sector Públic.  
o) Les reiterades deficiències en l'execució del contracte.  
p) L'incompliment greu dels deures essencials de l'urbanitzador directament imposats per esta llei.  
q) L'incompliment d'alguns dels compromisos oferits.  
r) La caducitat del programa per transcurs del termini total per a escometre'l i, si és el cas, la pròrroga.  
s) El mutu acord entre l'Ajuntament i l'urbanitzador, sense perjudici de les indemnitzacions que, si és el cas, pertoquen en benefici dels propietaris de terrenys o altres afectats.  
t) La subcontractació total o parcial de prestacions que siguen objecte del contracte sense la l'autorització prèvia expressa de l'Ajuntament.  
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
v) El desistiment o la suspensió del contracte per un termini superior a un any acordada per l'Ajuntament.  
3. L'Ajuntament, quan resolga l'adjudicació, podrà acordar que l'urbanitzador continue l'execució del programa en les seues mateixes condicions, durant el temps indispensable per a evitar perjudicis a l'interés públic.  
4. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i previ dictamen del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Trenta-dos. Prerrogatives de l'administració  
(Art. 286.1.e del Reglament d'Ordenació i Gestió Territorial i Urbanística.)  
L'Ajuntament té totes les prerrogatives que, en general, reconeix la legislació de contractes de les administracions públiques, entre estes, les d'interpretar este contracte administratiu especial, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en estes bases i que siguen d'interés públic, acordar-ne la resolució i determinar els efectes d'esta.  
Trenta-tres. Jurisdicció competent  
(Art. 286.1.f del Reglament d'Ordenació i Gestió Territorial i Urbanística.)  
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
Trenta-quatre. Suspensió de l'atorgament de llicències  
(Art. 289 del Reglament d'Ordenació i Gestió Territorial i Urbanística.)  
La publicació de l'anunci d'estes bases particulars de programació en el Diari Oficial de la Comunitat Valenciana farà els efectes suspensius de l'atorgament de llicències a què es refereix l'article 101.2 de la Llei Urbanística Valenciana.  
La suspensió de llicències implicarà igualment la dels acords aprovatoris de nous programes en la zona afectada. Durant el període de vigència de la suspensió dels acords aprovatoris de programes no s'admetran iniciatives de programació.  
Annex I. Fitxa de gestió  
Unitat d'execució en sòl urbanitzable detallat  
Fitxa de característiques de la unitat  
1. Número d'unitat . P.23  
2. Superfície total (m²) 13.905,90  
3. Superfície neta (m²) 13.905,90  
4. Edificabilitat (m²t):   
 EDA.1 5.201,56  
 EDA.2 -  
 UFA -  
 UFH -  
 CA -  
 EDC -  
 ALM -  
 CAM -  
 TER.1 -  
 TER.2 -  
 SP\* -  
 EC\* -  
 IS\*. -  
 EL.2\* -  
5. Equipaments (m²) :   
 EL.1 1.534,35  
 EL.2 -  
 EL.1\*. -  
 SP 966,31  
 EC -  
 RV 974,44  
6. Aprofitament tipus (m² EDC/m² sòl) :\*\* 0,468  
7. Sistema d'actuació Segons LRAU  
8. Actuacions integrades prèvies necessàries   
per a la connexió a les xarxes actuals d'infraestructures -  
Obtingut d'acord amb el que disposa l'article 64 de la LRAU.  
Annex II. Proposició juridicoeconòmica  
Model de proposició juridicoeconòmica  
(Nom i cognoms) ?, amb NIF ?, en nom propi o representació de la (mercantil/UTE/agrupació d'interés urbanístic) domiciliada a ... , a l'efecte de notificacions al carrer de ... i CIF ?, assabentat del concurs convocat per a l'adjudicació del programa d'actuació integrada unitat d'execució P-23 del PGOU, segons anunci publicat en el DOCV - de data - , formula esta proposició per a desenvolupar l'esmentat programa amb subjecció a les determinacions següents:  
1. Relacions entre l'urbanitzador i els propietaris.  
(Informació detallada a propietaris)  
1.A. Modalitat o modalitats de retribució a l'urbanitzador.  
1.B. Magnituds urbanístiques rellevants:  
Parcel·la mínima de resultat.  
Aprofitament subjectiu.   
Superfície mínima de terreny per a resultar adjudicatari de parcel·la resultant o de quota indivisa.   
1.C. Import global de càrregues d'urbanització i del coeficient de canvi (expressada en tant per un i indicant el percentatge que rebrà el propietari darrere del pagament en terrenys i el que correspon al pagament).   
1.D. Preu del sòl brut a efecte de canvi (expressada per metre quadrat).  
1.E. Preu del sòl i del sostre resultant.  
1.F. Possibilitat d'optar per la modalitat de retribució en diners i mode, condicions i termini per a l'exercici d'eixa opció de retribució.  
1.G. Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. Propietats afectes al compliment del programa.  
(Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, que siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del conveni de programació, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.)  
3. Full resum de les dades econòmiques (que s'ha d'omplir segons art. 127.2 LUV)  
a) Pressupost de licitació obra d'urbanització:  
b) Cost d'honoraris tècnics:  
c) Despeses de gestió (%)  
d) Benefici de l'urbanitzador:  
e) Càrregues d'urbanització:  
g) Coeficient de canvi: (expressat en tant per un)  
h) Preu del sòl brut a l'efecte de canvi:  
l) Finançament oferit per l'urbanitzador:  
4. Termini d'execució  
5. Altres compromisos que assumeix l'urbanitzador  
Lloc, data i firma del proponent.  
Annex III. Condicionants tècnics de l'adjudicació  
Coordinació amb les companyies subministradores. El projecte d'urbanització haurà d'acreditar la coordinació i l'acceptació dels servicis previstos amb/per les entitats responsables d'estos: Iberdrola, Telefónica, Facsa, Tetma, etc.  
Xarxa viària. Les seccions tipus dels vials s'ajustaran a les d'actuacions limítrofs i d'acord amb els criteris municipals. La xarxa viària incorporarà les partides necessàries per a constituir els sobretalusos de sustentació de voreres o, si és el cas, els murs de contenció i delimitació dels límits de la unitat d'execució.  
La vorera mínima serà de 2 m, suprimint amples inferiors. Els fanals dels carrers de vianants o de coexistència s'ajustaran a dissenys específics per a eixos casos.  
Es compliran els criteris i limitacions establits en la normativa d'accessibilitat.  
Infraestructures i servicis. L'urbanitzador haurà de definir i executar les distintes obres del projecte d'acord amb els criteris, qualitats i abast que assenyalen els distints organismes responsables.  
Connexions. L'urbanitzador haurà de definir i executar les connexions i connexions necessàries de les obres, servicis i infraestructures previstes, fins al punt i amb les condicions que fixen els distints organismes responsables, garantint l'efectiva integració amb els àmbits urbanístics limítrofs.  
Zones verdes (EL.1) i sòl dotacional (SP). Serà de qualitat i disseny adequats, d'acord amb els criteris municipals seguits en actuacions semblants i recents, i incorporaran sistemes de reg automatitzat així com equips, instal·lacions i mobiliari urbà acords i compatibles amb un manteniment eficaç. Ambdós terrenys hauran d'urbanitzar-se íntegrament. En particular el seu disseny haurà de contribuir positivament a la integració paisatgística de l'ermita de Sant Antoni   
Senyalització. La senyalització vertical es definirà amb pals d'alumini estriat i senyals d'alumini, segons model municipal.  
Aigua potable. El disseny definitiu de la xarxa i peces especials, així com dels trams de connexió que foren necessaris, s'adaptarà a les especificacions de la companyia subministradora.  
Sanejament. Atés el nombre escàs d'habitatges previst, este haurà de disposar-se dins de parcel·la que resulte edificable; és a dir, fora de terrenys amb destinació pública, d'instal·lació amb capacitat suficient d'un sistema de depuració. Enllumenat. A fi de caracteritzar l'actuació, es promourà un disseny específic i de qualitat adequada als objectius del sector per a aquells elements singulars que defineixen la imatge del recinte que s'ha d'urbanitzar: fanals, mobiliari urbà, etc.  
Arreplega de residus  
Es disposarà de recollida selectiva de residus sòlids urbans per mitjà de contenidors soterrats. El disseny definitiu s'adaptarà a les especificacions de la companyia concessionària del servici.  
Condicionants genèrics:  
\* El projecte d'urbanització, inclourà els informes de viabilitat de les companyies subministradores, que confirmen la idoneïtat de les solucions projectades i servisquen de base al conveni a establir amb cada una d'aquelles.   
A la vista dels compromisos de coordinació amb les companyies dites que acompanyen l'oferta del promotor, s'adverteix a esta que l'Ajuntament no admetrà supòsits de retaxació de càrregues basats en eventuals carències o omissions de les xarxes de servicis previstos respecte al fet que definitivament s'implanten i justifiquen en el projecte.  
A l'empara de l'import equivalent a l'1% del pressupost de contracta, entenent-se inclòs dins de les previsions de despeses generals de contracta i dels costos indirectes inherents a les partides o unitats d'obra del projecte, l'Ajuntament seleccionarà i contractarà l'assistència tècnica corresponent a la direcció de l'execució i control de les obres, a fi de garantir el correcte compliment de les condicions de la seua execució, tal com estableix la vigent ordenança municipal d'obres d'urbanització i reposició d'infraestructures.   
La contractació de l'assistència tècnica esmentada la farà l'Ajuntament prèviament a la firma de l'acta de comprovació del replantejament, i l'urbanitzador haurà d'ingressar en la Tresoreria Municipal l'import esmentat després de formalitzar el contracte entre Ajuntament i urbanitzador.  
Alcalà de Xivert, 11 de desembre de 2008.- L'alcalde: Francisco Juan Mars.